මෙලෙස ජීවිතක්ෂයට පත්ව ඇත්තේ වැලිවැව පදිංචි වයස අවුරුදු 42ක් වන විවාහක පුද්ගලයෙක්.ජීවිතක්ෂයටපත් පුද්ගලයා තම ගවයින් ගෙන ඒම සඳහා වැලිවැව ප්‍රදේශයේ වන අලි කළමනාකරණ රක්ෂිතය තුළට විදුලි වැටෙන් ඇතුළට ගොස් ඇති අවස්ථාවේ මෙම වන අලියා පහරදීම සිදුකර ඇතිබවයි පොලීසිය පවසන්නේ.අදාල මිය ගිය පුද්ගලයා රාත්‍රී වනතුරු නිවසට නොපැමිණීම හේතුවෙන් නිවැසියන් හා ප්‍රදේශවාසින් එක්කව සිදුකළ සෝදිසියකදී වන අලියා පහරදීමෙන් මියගොස් සිටි පුද්ගලයාගේ සිරුර යෝජිත වන අලි කළමනාකරණ රක්ෂිතය තුළ තිබී සොයාගෙන තිබෙනවා.මේ ආකාරයෙන් මීට සතියකට පමණ පෙර සූරියවැව එළල්ල ග්‍රාමනිලධාරී වසමේ වැලිහිටිය වැව ආසන්නයේදී වයස අවුරුදු 65ක පුද්ගලයෙකු ද වන අලි පහරදීමකින් ජීවිතක්ෂයටපත්ව ඇති අතර ඒ අනුව මෙම මාසය තුළ හම්බන්තොට දිස්ත්‍රික්කයේ  වන අලි පහරදීමෙන් පුද්ගලයින් දෙදෙනෙකු මියගොස් එක් වන අලියෙකු වෙඩි තබා ඝාතනය කිරීමක් ද වාර්තා වෙනවා.මෙලෙස මිනිස් ජීවිත මෙන්ම වනසතුන්ගේ ජීවිත විනාශ වීමට ප්‍රධානතම හේතුව යෝජිත වන අලි කළමනාකරණ රක්ෂිතය ගැසට් නොකිරීම තුළ සිදුවන වන විනාශය බවයි ප්‍රදේශවාසීන් පෙන්වා දෙන්නේ.